ऐसा लगता है कि टीवी शो 'कौन बनेगा महाकरोड़पति' की हॉट सीट अब सियासतदानों को भी खूब लुभाने लगी है. शायद यही वजह है कि आने वाले चंद दिनों में छत्तीसगढ़ के मुख्‍यमंत्री रमन सिंह भी हॉट सीट पर बैठकर अपना जनरल नॉलेज पब्लिक के सामने जाहिर करते नजर आएंगे.

मीडिया रिपोर्ट्स के मुता‍बिक, सीएम रमन सिंह 'कौन बनेगा महाकरोड़पति' के एपिसोड में अमिताभ बच्‍चन के सवालों के जवाब देंगे. यह एपिसोड 28 सितंबर का प्रसारित होने जा रहा है. वैसे प्‍लान को अंतिम रूप देने के लिए प्रदेश की राजधानी रायपुर में मीटिंग का दौर जारी है.

अगर सब कुछ तय प्रोग्राम के मुताबिक हुआ, तो रमन सिंह खुद भी GK का पार्ट बन जाएंगे, क्‍योंकि वे देश के पहले ऐसे सीएम होंगे, जो पद पर रहते हुए KBC में शिरकत करेंगे. रमन सिंह KBC में बतौर सेलिब्रिटी भाग लेंगे. वैसे इस एपिसोड में अजय देवगन भी नजर आ सकते हैं.

